钦定古今图书集成/理学汇编/学行典/第193卷 > 吴希汴
## 钦定古今图书集成/理学汇编/学行典/第193卷 > 吴希汴

按《绍兴府志》：“吴希汴，字克素，新昌人。性柔顺，事父宗
信，务得其懽心。洪武初，民断指者法戍边，宗信以疾
失将，指之半里长将捕之，希汴忧形于色。会有善接
指者，人弗之信，希汴独心喜，乃截右足小指，接父将
指，彼此血出淋漓，月馀疮愈，指果续。已而疮复溃，断
指如故。希汴吁天诚祷，复截左足小指，接如前法，血”
交气贯一指宛然如生。乡里惊异，以为孝感所致。